იტალიის გეოგრაფიული საზოგადოება

იტალიის გეოგრაფიული საზოგადოება () — გეოგრაფიული საზოგადოება იტალიაში. დაარსდა ფლორენციაში მეცნიერ-გეოგრაფთა მიერ კრისტოფორო ნეგრის ხელმძღვანელობით 1867 წელს. 1872 წლიდან საზოგადოების მმართველობა ქალაქ რომში მდებარეობს. საზოგადოების მიზანია გეოგრაფიული ცოდნის გავრცელება და გეოგრაფიული კვლევების ჩატარება; გარდა ამისა, ხელს უწყობს გეოგრაფიული მეცნიერების განვითარებას. აერთიანებს მანდვილ წევრებს, წევრ-კორესპონდენტებს, საპატიო წევრებსა და წევრებს. უცხოელ მეცნიერებს საზოგადოებაში იღებენ საპატიო წევრებისა და წევრ-კორესპონდენტების სახით. 1869 წელს საზოგადოებამ მოაწყო პირველი სადაზვერვო ექსპედიცია აფრიკაში. ამჟამიდელი პრეზიდენტია სერჯო კონტი. აქვს საკმაოდ მდიდარი ბიბლიოთეკა, მუზეუმი და კინოთეკა. აქვს 2 ბეჭდვითი ორგანო: „Bollettino della Societa Geografica Italiana“ და „Memorie della Societa Geografica Italiana“.

 რესურსები ინტერნეტში 
 იტალიის გეოგრაფიული საზოგადოება — ოფიციალური საიტი

კატეგორია:გეოგრაფიული საზოგადოებები
კატეგორია:ორგანიზაციები ანბანის მიხედვით